《过鎗竿岭二首 其一》
元代·周伯琦

风雨过鎗竿，升高不惮难。黑云侵帽湿，碧树拂衣寒。

孤庙依危壁，飞泉走激湍。茅檐梦初熟，笑我据征鞍。

作者简介：（1298—1369）饶州人，字伯温，号玉雪坡真逸。周应极子。幼入国学为上舍生，以荫补南海簿，三转为翰林修撰，顺帝至正中累迁参知政事，招谕平江张士诚，拜江浙行省左丞，留平江十余年。士诚灭，乃归，寻卒。仪观温雅，博学工文章，尤以篆隶真草擅名。有《说文字原》、《六书正讹》等。